Tlak
dobry deň,beriem lieky na tlak prenessa4 a ráno keď si dám mám tlak okolo 85/60 , neviem či je to normálne?alebo potrebujem zmeniť lieky
Dobrý deň,
ďakujeme za Vašu otázku.
Nízky krvný tlak  sa najčastejšie definuje ako akákoľvek hodnota tlaku nižšia ako 90/60 mmHg. Vo všeobecnosti nízky tlak nepredstavuje zdravotný problém, problémom sú sprievodné príznaky ako malátnosť, závrate a mdloby, únava, hučanie v ušiach a iné. Vzhľadom na to, že nízky krvný tlak spôsobuje prebiehajúca liečba hypertenzie, o uvedenej skutočnosti je potrebné informovať ošetrujúceho lekára. Ten určí ďalší liečebný postup (prípadnú úpravu dávky lieku, alebo zmenu liečby).
Prajem pekný zvyšok dňa.
S pozdravom
PharmDr. Veronika Kiabová